Hochschule für Technik und Wirtschaft Chur
D Hochschuel für Technik und Wirtschaft HTW Chur isch e regionali Hochschuel mit ere nationale und internationale Uusstraalig. Si hät öppe 1600 Studänte. Als Abschlüss gits Bachelor- und Masterdiplom und Wiiterbildigzärtifikat. Es git Studiegäng für  "Ingenieurbou/Architektur", "Informationswüssenschaft", "Management", "Multimedia Production", "Technik" und "Tourismus". D HTW isch 1963 als Abigtechnikum Chur gründet worde.

Gschicht 
Scho 1963 isch z Chur es Abigtechnikum gründet worde. De Unterricht isch i Schuelhüüser vo de Stadt gsi, won am Abig ja läär sind. 1972 isch s Abigtechnikum vom Bund als Höcheri Technischi Leeraastalt (HTL) anerkännt worde. Spöter hät mer au Wirtschaftsfächer is Programm ufgna.

Erscht 1990 sind s erschti Mal Vollziitstudiegäng apotte worde. Es Jaar Spöter isch d Abtäilig für Betriibswirtschaft usglideret worde und häd Höcheri Schuel für Wirtschaft und Verwaltig ghäisse (HWV). D HWV häd a de Commercialstrass Rüüm gmietet. De Reschte vo de HTL hät Hochschuel für Technik und Architektur ghäisse und isch in architektonisch markante Nöibou a de Pulvermülistrass zoge. Aber scho im Jahr 2000 händ sich die bede bündner Hochschuele wider zämegschlosse. Sit dänn häisst si Hochschuel für Technik und Wirtschaft HTW Chur.

Institut

Schwiizerischs Institut für Informationswüsseschaft 
S Schwiizerische Institut für Informationswüsseschaft betriibt s Schwiizer Portal für d Röchärsche im Internet.

Weblink 
 Offizielle Internetpräsenz
 Website der Alumni-Organisation der HTW Chur
 Facebook-Seite der HTW Chur
 Bibliothek der HTW Chur
 International Office HTW Chur
 HTW Chur Hochschulsport
 HTW-Magazin Wissensplatz

Fuessnote 

Artikel uf Züritüütsch
Hochschuel in dr Schwiiz
Bündnerland
Bauwärk im Kanton Graubünde
Chur